 Ojú Ọrun Tó Ẹyẹ Fò Lai Fi Ara Gbọn Ra : Ẹsìn ti wa láyé, ki ẹsìn Ìgbàgbọ àti Mùsùlùmi tó dé.  Fún àpẹrẹ, Yorùbá gbàgbọ ninú Ọlọrun ti Yorùbá mọ si Òrìṣà-òkè tàbi Eledumare.  Bi Yorùbá ṣe ḿbá Ọlọrun sọrọ ni ayé àtijọ ni ó yàtọ si ti àwọn ẹlẹsìn igbàlódé.Yorùbá ńlo Ifá lati ṣe iwadi lọdọ Ọlọrun, ohun ti ó bá rú wọn lójú.  Yorùbá ma ńlo àwọn Òrìṣà  bi Ògún, Olókun, Yemọja, Ọya, Ṣàngó àti bẹẹbẹẹ gẹgẹ bi Onílàjà larin èniyàn àti Eledumare.Yorùbá ni Ẹlẹkọ ò ni ki Alákàrà má tà.  Ẹsìn ti fa ijà ri, ṣùgbọn ni ayé òde òni, àti ẹlẹsìn ìbílẹ, Onigbàgbọ àti Mùsùlùmi ló ńṣe ẹsìn wọn lai di ẹnikeji lọwọ.  Ni òkè-òkun, ẹni ti ó ni ẹsìn àti ẹni ti kò ṣe ẹsìn kankan ló ńṣe ti wọn lai di ara wọn lọwọ.  Ẹ ṣe àyẹwò àwòrán yi: Mùsùlùmi àti Onígbàgbọ ńṣe ìwàásu lẹgbẹ ara wọn.Ó ṣe pàtàki ki ẹ ma jẹ ki àwọn Òṣèlú tàbi alai-mọkan lo ẹsìn lati fa ijà tàbi ogun, nitori Ojú ọrun tó ẹyẹ fò lai fi ara gbọn ra. 